इस त्योहार की पूजा के लिए दिल्ली की सड़कों पर आजकल गोबर के उपलों की माला जगह जगह बिकती हुई दिखाई दे रही है । दरअसल इन गोबर के उपलों की माला को हर शहर और गाँवों में अलग-अलग नामों से जाना जाता है । कहीं लोग इन्हें चांद सितारे, तो कहीं बुर्कले के माला, तो कहीं अपनी अपनी संस्कृति के अनुरूप दूसरे नाम से जानते हैं ।मान्यता है कि जब होलिका दहन किया जाने लगा और पहलाद को मारने के लिए होलिका की गोद मे अग्नि के अंदर बैठाया गया । अग्नि देने से पहले ऋषि मुनियों ने अपनी गले की मालाएं उतारकर होलिका में फेंकी थी कि यदि प्रह्लाद भक्त की मौत यदि इस होलिका दहन में हो जाती है तो वह भी प्रभु स्मरण छोड़ देंगे ।